Nuwe Jy–tydskrifboek (#4) - Mooi buite én binne - Voelgoedwinkel
HomeWinkelVoelgoedboekeTydskrifteNuwe Jy–tydskrifboek (#4) – Mooi buite én binne
Met die sprankelende Mandi Baard op die voorblad sal jy hierdie uitgawe graag op jou koffietafel laat lê. Mandi maak haar hart oop oor vrede maak met jou lyf en hoe om 'n gesonde leefstyl deel van jou roetine te maak.
Sy ken die uitdagings van ma-wees, besig wees, om te bly by 'n oefenroetine en die behoefte om aanvaar te word. Vandag is sy gemaklik in haar vel en deel graag haar lewenslesse hieroor.
Wanneer laas het jy gemaklik in jou stywe jeans gepas? Maak eers 'n kopskuif en leer by kenners hoekom jy nie gewig verloor nie. Dit kan wees dat jy dalk te veel gesonde kos eet! Volg die eetplanne en Linda Kriel-oefeninge wat by jóú figuur pas. Jy sal mooi en gesond binne en buite voel.
Daar is ook alles wat jy moet weet oor die koop van velsorgprodukte. Skoonheid lê dieper as die vel, maar as iets jou tien jaar jonger kan laat lyk, is dit mos 'n bonus.
Voel jy elke dag moeg en sommer net "af"? Dit kan dalk uitbranding wees. Gebruik ons gids en maak seker jy kry die regte behandeling. Volg ook die 5 stappe om gelukkig te wees – dit werk vir seker.
Wil jy mooi, gesond en fiks voel? Dan is die Nuwe Jy-tydskrifboek 'n móét vir jou inkopielysie.
SKU: 977241325300719000 (CDA13) Kategorieë: Finesse Redaksie, Linda Kriel, Mandi Baard, Skrywer, Tydskrifboeke, Tydskrifboeke [gedruk], Tydskrifte, Voelgoedboeke Etikette: dieet, eetplan, fiks, gelukkig, gesondheid, gewig, Mandi du Plooy-Baard, Nuwe jy, oefeninge, tydskrif, tydskrifboek, verloor gewig